

2


RADVILIŠKIO RAJONO SAVIVALDYBĖS TARYBA

SPRENDIMAS
DĖL SOCIALINIŲ PASLAUGŲ KAINOS APSKAIČIAVIMO 

2021 m. spalio 14 d. Nr. T-594
Radviliškis


Vadovaudamasi Lietuvos Respublikos vietos savivaldos įstatymo 16 straipsnio 4 dalimi,  Lietuvos Respublikos socialinių paslaugų įstatymo 13 straipsnio 1–9 dalimis, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006-10-10 nutarimu Nr. 978, IV skyriumi, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006-04-05 įsakymu Nr. A1-93, Radviliškio rajono savivaldybės taryba nusprendžia: 
. Suderinti socialinių paslaugų kainą, kuri apskaičiuojama vadovaujantis Socialinių paslaugų finansavimo ir lėšų apskaičiavimo metodika, atsižvelgiant į paslaugų teikimo organizavimo išlaidas, šių išlaidų efektyvų panaudojimą, teikimo Savivaldybėje ypatumus, kurią sudaro:
K =  BL + KL : PG
K – paslaugos kaina per mėnesį
BL – bendrosios lėšos 
KL – kintamosios lėšos 
PG – planuojamas paslaugos gavėjų skaičius
Bendrąsias lėšas sudaro šios išlaidos:
ADM – socialinių paslaugų įstaigos administracinio, ūkinio ir aptarnaujančiojo personalo darbo užmokestis, valstybinio socialinio draudimo įmokos, kvalifikacijos kėlimo ir komandiruočių išlaidos per mėnesį;
P – išlaidos kitoms prekėms (kanceliarinės prekės, spaudiniai ir kitos prekės, susijusios su įstaigos administravimu) per mėnesį;
T – transporto išlaidų dalis, tiesiogiai nesusijusi su socialinės globos teikimu (administracinio, ūkinio ir aptarnaujančiojo personalo transportas) per mėnesį;
KT – kitos išlaidos (šildymas, elektra, vandentiekis, kanalizacija, ryšių paslaugos, spaudiniai ir kita) per mėnesį.
BL = ADM + P + T +KT
Kintamąsias lėšas sudaro šios išlaidos:
SOC – profesinių grupių, susijusių su paslaugų teikimu (socialinių darbuotojų, socialinių darbuotojų padėjėjų, pedagogų, psichologų, sveikatos priežiūros specialistų), darbo užmokestis, valstybinio socialinio draudimo įmokos, kvalifikacijos kėlimas ir komandiruočių išlaidos per mėnesį;
M – maitinimo išlaidos (jeigu socialinės globos įstaiga teikia asmeniui maitinimo paslaugą) per mėnesį;
MED – išlaidos medikamentams per mėnesį;
A – išlaidos patalynei ir aprangai per mėnesį;
T – transporto išlaidų dalis, susijusi su paslaugos teikimu per mėnesį;
KT – išlaidos kitoms prekėms, kurios susijusios su paslaugos gavėjo poreikiais (slaugos, ugdymo, techninės pagalbos priemonės ir kita) per mėnesį.
KL = SOC + M + MED + A + T + KT.
Apskaičiuojant socialinės paslaugos valandos kainą, Bendroji lėšų dalis (BLD) ir Kintamoji lėšų dalis (KLD) dalijama iš metinio vidutinio mėnesio darbo valandų skaičiaus, patvirtinto Socialinės apsaugos ir darbo ministro įsakymu. 
. Nustatyti, kad:
. socialinių paslaugų (bendrųjų socialinių paslaugų, socialinės priežiūros ir socialinės globos) kainą suskaičiuoja Radviliškio rajono savivaldybės administracijos Socialinis paramos skyrius, vadovaudamasis šio sprendimo 1 punkte suderinta kaina.
. socialinių paslaugų kaina peržiūrima kasmet, bet ne vėliau kaip iki einamųjų metų kovo 1 d. ir, esant poreikiui, perskaičiuojama.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

